Baba L: Ma onskuldig, kêrel skuldig | Maroela Media
Regter Nico Coetzee het die ma vrygespreek op al die aanklagte teen haar maar haar 36-jarige kêrel skuldig bevind aan kindermishandeling. Volgens Coetzee kon die staat nie bewys dat die kêrel die bedoeling gehad het om die kind te vermoor nie. Die kêrel is vrygespreek op die aanklagte van poging tot moord en die versuim om mediese behandeling aan haar te verskaf.
Coetzee het die kêrel se verweer dat die dogtertjie, bekend as Baba L, van 'n stel trappe en 'n wasmasjien af geval het, verwerp. Hy het die getuienis van mediese kenners dat Baba L mishandel is, aanvaar. Hy het ook dr. Lorraine Du Toit-Prinsloo, 'n forensiese patoloog, se getuienis dat Baba L se kopbesering, die fraktuur in haar heup en die ernstige beserings aan haar pankreas deur harde houe en nie 'n val veroorsaak is nie, aanvaar.
Coetzee het die kêrel se getuienis dat hy die beseerde kind by 'n vriend gelos het terwyl hy inkopies gaan doen het, verwerp. Hy het gesê daar is geen twyfel dat die kêrel Baba L vir langer as 'n uur alleen in die bad gelos het en dat sy amper verdrink het nie.
Die staat het aangevoer dat Baba L se ma bewus was van die mishandeling. Coetzee het die getuienis van 'n huiswerker dat die ma lui is en meer belangstel om te slaap na nagskofte as om na haar baba om te sien, aanvaar.
Wat de hell altwe moes op gegaan het vir poging tot moord die Ma het presies geweet wat aan gaan altwe is gemors en klaar en so steek die gereg vir Baba L ook in die rug
DIS SIEK!!!!!!!! ek kan nie glo sy loop nie. Dis skokkend. Jy is nie die woord ma werd nie. Jy is sleg. (en `n paar ander woorde wa en verkies om nie te gebruik nie)
Net voor die berig lees ek die hartseer verhaal van Karlien wat haar baba verloor het en dan die een ding wat haar baba, haar geskenk net so verwaarloos het. God sal oordeel!
Waar jong mense kinders so mishandel, moet die hof seker maak die vrou word gestuur vir 'n historektomie en die man vir vasektomie. Geen kinders vir hulle in die toekoms.